ສະຫະລັດ ລະລຶກເຖິງ ການວາງລະເບີດ ທີ່ເມືອງ Oklahoma City ເມື່ອ 20 ປີ ກ່ອນ
ລະ​ເບີດ​ໃນ​ລົດ​ຄັນ​ໜຶ່ງ ​ທີ່​​ແຕກ​ຂຶ້ນ​ ເມື່ອວັນ​ທີ 19 ​ເມສາ ປີ 1995 ຢູ່ຕໍ່ໜ້າຕຶກ​​ໂຮງການ ລັດຖະບານ​ກາງແຫ່ງໜຶ່ງ ​ໄດ້​ສັງຫານ​ປະຊາຊົນ 168 ຄົນ.
ເປັນເວລາ 20 ປີຜ່ານມາແລ້ວ ນັບແຕ່ມີການວາງລະເບີດໂຈມ ຕີ ທີ່ນະຄອນ Oklahoma City ລັດ Oklahoma ໃນພາກກາງ ຕອນໃຕ້ຂອງສະຫະລັດ ລະເບີດໃນລົດຄັນໜຶ່ງ ທີ່ແຕກຂຶ້ນໃນວັນທີ 19 ເມສາ ປີ 1995 ທີ່ຕຶກໂຮງການລັດຖະບານກາງ Alfred P Murray ໃນນະຄອນ Oklahoma City ໄດ້ສັງຫານປະຊາຊົນ 168 ຄົນ ແລະຍັງຄົງ ເປັນການກໍ່ການຮ້າຍພາຍໃນປະເທດຄັ້ງຮ້າຍແຮງທີ່ສຸດ ຢູ່ໃນ ສະຫະລັດ ທ່ານ Eric Holder ລັດຖະມົນຕີຍຸຕິທຳສະຫະລັດ ກ່າວວ່າ ແຕ່ທ່ານ Eric Holder ກ່າວວ່າ ມື້ລາງນາຍ Timothy McVeigh ຊຶ່ງເປັນຜູ້ຫົວຮຸນແຮງຕໍ່ຕ້ານລັດຖະບານ ໄດ້ຈູດກະ ນວນວັດຖຸລະເບີດທີ່ບັນຈຸໄວ້ໃນລົດບັນທຸກເຕັມຄັນທີ່ເຊົ່າມາ ແລະຈອດໄວ້ຢູ່ຕໍ່ໜ້າຕຶກອາຄານລັດຖະບານກາງຫລັງນັ້ນ ແຮງລະເບີດໄດ້ສ້າງຄວາມເສຍຢ່າງໜັກ ເຮັດໃຫ້ດ້ານໜ້າຂອງອາຄານ ແຕກຂາດແລະພັງລົງ ແລະສ້າງຄວາມເສຍຫາຍໃຫ້ພວກອາຄານອື່ນໆອີກທີ່ຢູ່ພາຍໃນວົງລັດສະໝີ 16 ຊ່ວງຖະໜົນ ນາຍ McVeigh ທີ່ອອອກຫົວຄິດ ແລະເປັນຄົນວາງລະເບີດຄັ້ງນັ້ນ ໄດ້ຖືກປະຫານຊີວິດໃນປີ 2001 ສ່ວນຜູ້ສົມຮູ້ຮ່ວມຄິດຄົນໜຶ່ງ ຄື ນາຍ Terry Lynn Nichols ຍັງຕິດຄຸກຢູ່ຕະຫຼອດຊີວິດ